b'\n_START_ARTICLE_\nOstranjevanje\n_START_PARAGRAPH_\nPri operacijskih sistemih je ostranjevanje (tudi delitev na strani) na\xc4\x8din upravljanja s pomnilnikom. Programska koda in podatki so razrezani na kraj\xc5\xa1e odseke enake velikosti, ki se posami\xc4\x8dno nalagajo v pomnilnik. Le-ta je razdeljen na enako velike enote - okvirje (angl. frame), ki so enake velikosti kot strani. Vsak okvir vsebuje po eno stran. V primeru da so vsi okvirji zasedeni, mora operacijski sistem poskrbeti za sprostitev enega izmed okvirjev. Stran, ki se trenutno nahaja v \xc5\xbertvenem okvirju, operacijski sistem za\xc4\x8dasno odlo\xc5\xbei na sekundarni pomnilnik (disk) in v spro\xc5\xa1\xc4\x8den okvir nalo\xc5\xbei relevantno stran. Operacijski sistem izbira okvirje za zamenjavo strani s pomo\xc4\x8djo razli\xc4\x8dnih algoritmov._NEWLINE_Operacijski sistem upravlja z tabelo okvirov (angl. frame table), ki pove katere strani so v posameznih okvirjih in katerim procesom pripadajo.\n_START_SECTION_\nAlgoritmi za zamenjavo strani\n_START_PARAGRAPH_\nKo proces zahteva stran, ki je \xc5\xa1e ni v pomnilniku, pride do napake strani (angl. page fault). Stran, ki se potrebuje je potrebno nalo\xc5\xbeiti v enega izmed okvirjev. Pri tem moramo izbrati ciljni okvir s pomo\xc4\x8djo algoritmov zamenjave strani. Le-ta mora povzro\xc4\x8dati \xc4\x8dim manj napak strani (zamenjav).\n_START_SECTION_\nFIFO (First-In-First-Out)\n_START_PARAGRAPH_\nGre za algoritem ki zamenja stran v pomnilniku, ki je najdlje prisotna.\n_START_SECTION_\nLRU (Least Recently Used)\n_START_PARAGRAPH_\nZamenja stran, ki \xc5\xbee najdalje \xc4\x8dasa ni bila v uporabi.\n_START_SECTION_\n\xc5\xa0tevni algoritmi\n_START_PARAGRAPH_\nTemeljijo na \xc5\xa1tetju dostopov strani. Le-to omogo\xc4\x8da zamenjevanje strani, ki je najmanjkrat uporabljena (angl. LRU - Least Frequently Used) ali pa tiste, ki je bila najve\xc4\x8dkrat uporabljena (angl. MRU - Most Frequently Used).'